

**"ҚазТрансОйл" акционерлік қоғамының стратегиялық объектілерін иеліктен шығару туралы**

Қазақстан Республикасы Үкіметінің 2014 жылғы 24 қарашадағы № 1226 қаулысы

      1994 жылғы 27 желтоқсандағы Қазақстан Республикасы Жоғарғы Кеңесі қабылдаған Қазақстан Республикасы Азаматтық кодексінің (Жалпы бөлім) 193-1-бабына сәйкес Қазақстан Республикасының Үкіметі **ҚАУЛЫ ЕТЕДІ:**

      1. «ҚазТрансОйл» акционерлік қоғамына осы қаулыға қосымшада көрсетілген стратегиялық объектілерді «МұнайТас» Солтүстік-Батыс құбыр компаниясы» акционерлік қоғамының пайдасына иеліктен шығару жөнінде мәміле жасасуға рұқсат берілсін.

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                     К. Мәсімов*

Қазақстан Республикасы

Үкіметінің

2014 жылғы 24 қарашадағы

№ 1226 қаулысына

қосымша

 **«МұнайТас» Солтүстік-Батыс құбыр компаниясы» акционерлік**
**қоғамының пайдасына иеліктен шығаруға рұқсат етілген**
**«ҚазТрансОйл» акционерлік қоғамы стратегиялық объектілерінің**
**тізбесі**

|  |  |  |
| --- | --- | --- |
| Р/с
№ | Стратегиялық объект | Объектінің мекенжайы (орналасқан жері) |
| 1 | 2 | 3 |
| 1 | Өзен – Атырау – Самара магистральдық мұнай құбырының Т. Қасымов атындағы мұнай айдау станциясына қызмет көрсетуге және оны пайдалануға арналған жер учаскесінің ауданы 0,217245 га бөлігі  | Атырау облысы, Махамбет ауданы, Алмалы ауылдық округі |
| 2 | Доссор – Мақат магистральдық мұнай құбырының «Мақат» мұнай айдау станциясын орналастыруға арналған жер учаскесінің ауданы 0,04175 га бөлігі | Атырау облысы, Мақат ауданы, Мақат кенті |
| 3 | Кеңқияқ – Ор магистральдық мұнай құбыры (2-тармағы) «Кеңқияқ» желілік-өндірістік диспетчерлік станциясын орналастыруға арналған жер учаскесінің ауданы 2,198 га бөлігі | Ақтөбе облысы, Темір ауданы, Кеңқияқ кенті |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК